ԵՐԵՎԱՆ – Այսօր, ուղիղ 12:37 ՀՀ մշակույթի նախարար Հասմիկ Պողոսյանի դեմքին նկատվել է ժպիտ։ Բոլոր լրատվամիջոցներով տարածված թեժ լուրը աննախադեպ քննարկումների առարկա է դարձել, քանի որ նման զարգացում չէր սպասում ոչ մի վերլուծաբան։ Թերթերն ու լրատվական կայքերը առաջարկում են իրենց սեփական վարկածները կատարվածի մասին: «Հայկական ժամանակ» օրաթերթը գրում է, որ մշակույթի նախարարի ժպիտը պայմանավորված է մոտ ապագայում քաղբանտարկյալների ազատ արձակման հետ։ «Կասկած չկա, որ նախարարն էլ է հոգու խորքում ընդդիմադիր, ուստի ուրախանում է ռեժիմի մոտ օրերին կամ ամիսներին (կամ տարիներին) սպասվող տապալման կապակծությամբ», – հայտնում է «Հայկական ժամանակը»։